Magne Dæhli

{{MedaljeKonkurranse|Verdenscupseire, enkeltløp: 1
(3 pallplasseringer)    Per 13. mai 2018}}

Magne Dæhli (født 24. april 1987) er en norsk orienteringsløper som konkurrerer for Halden SK og det norske landslaget. Dæhli er tre ganger verdensmester og én gang europamester i stafett. Han er sønn av tidligere orienteringsløper og stafettverdensmester Sigurd Dæhli.

 Karriere 
Magne Dæhli var i mange år en svært lovende langrennsløper, men valgte etterhvert å satse på orientering. Tross flere langvarige skadefravær har Dæhli lykkes med å etablere seg i verdenstoppen. Med ett gull og to sølvmedaljer på stafett og 4.- og 5.-plass individuelt, har han gjort det skarpt i VM-sammenheng.

I 2016 tok Dæhli sin første individuelle mesterskapsmedalje da han løp inn til sølvmedalje på langdistansen under europamesterskapet i tsjekkiske Jesenik. Samme år ble Magne Dæhli verdensmester i stafett under VM i Sverige. Dæhli løp siste etappe for norges lag og fikk gå ut i tet etter at Carl Godager Kaas og Olav Lundanes hadde skaffet ham et solid forsprang på de nærmeste konkurrentene.

28. mai 2017 tok Magne Dæhli sin første verdenscupseier da han avgjorde jaktstarten i finlandske Lojo helt mot slutten av løpet. Han startet løpet på en 15.-plass, over tre minutter bak teten, men endte som vinner av touren i Finland etter en meget sterk avslutning. Under VM i Estland i 2017 løp Dæhli igjen siste etappe på Norges lag som forsvarte verdensmestertittelen på stafett.

Under EM i orientering 2018 i sveitsiske Ticino var Magne Dæhli en sentral del av Norges lag som ble europamestere i stafett for aller første gang. Dæhli var den raskeste i feltet på sin andre etappe og sendte Olav Lundanes ut på siste etappe med en ledelse som Lundanes forsvarte helt til mål. I juli 2018 vant Dæhli den prestisjetunge femdagerskonkurransen O-ringen i Örnsköldsvik.

 Meritter 

 Verdenscupseire (j) = jaktstart''

Senior

2018:
 VM: Gull stafett
 EM: Gull stafett
 Seier i O-Ringen 
2017:
 VM: Gull stafett, 9.-plass mellomdistanse, 4.-plass langdistanse
 World Cup: 1 verdenscupseier
 NM: Gull stafett, sølv langdistanse
2016:
 VM: Gull stafett, 6.-plass mellomdistanse, 6.-plass langdistanse
 EM: Sølv langdistanse
2015:

VM: Sølv stafett, 4.-plass mellomdistanse

NM: Sølv langdistanse og stafett

2014:
 VM: 11.-plass langdistanse
 EM: 15.-plass langdistanse, 21.-plass mellomdistanse
 NM: Bronse stafett
2013:
 VM: 5.-plass langdistanse, 6.-plass stafett
 NM: Gull langdistanse, sølv stafett
2012:
 VM: Sølv stafett, 7.-plass mellomdistanse
 EM: 8.-plass stafett, 9.-plass sprint, 11.-plass mellomdistanse
 NM: Bronse stafett
2011:
 NM: Gull stafett

Junior

2007:
 Junior-VM: Sølv langdistanse, sølv stafett, 4.-plass mellomdistanse
 Junior-NM: Gull mellomdistanse, gull stafett
2005:
 Junior-VM: Gull stafett
 Junior-NM: Gull sprint, gull natt, bronse mellom, bronse lang
2004
 Junior-NM: Gull langdistanse, gull stafett, bronse sprint

Referanser

Eksterne lenker 
 

Norske orienteringsløpere
Verdensmestere i orientering
Vinnere av O-ringen
Personer fra Løten kommune